b'\n_START_ARTICLE_\nMordechai Pogramansky\n_START_SECTION_\nBiografija\n_START_PARAGRAPH_\nGim\xc4\x97 1904\xc2\xa0m. Taurag\xc4\x97je. B\xc5\xabdamas 14 met\xc5\xb3 buvo pakviestas rabino Eliyohu Lopian mokytis \xc4\xaf Kelm\xc4\x97s je\xc5\xa1iv\xc4\x85. Po dvej\xc5\xb3 met\xc5\xb3 Talmudo studij\xc5\xb3 i\xc5\xa1vyko toliau mokytis \xc4\xaf Tel\xc5\xa1i\xc5\xb3 je\xc5\xa1iv\xc4\x85. B\xc5\xabdamas pakankamai jaunas i\xc5\xa1gars\xc4\x97jo tarp Lietuvos \xc5\xbeyd\xc5\xb3 savo erudicija ir Toros \xc5\xbeiniomis. Savo \xc5\xbeiniomis stebino ir vyresnius Lietuvos rabinus Josel\xc4\xaf Kaganeuman\xc4\x85 ir Chaim\xc4\x85 Bloch\xc4\x85 su kuriais prad\xc4\x97jo artimai bendrauti. Baig\xc4\x99s mokslus keliavo po Lietuv\xc4\x85 ir mokino jaunesnius studentus._NEWLINE_1937 m. i\xc5\xa1vyko \xc4\xaf Belgij\xc4\x85, kur tapo Heid\xc4\x97s miestelio rabinu, ta\xc4\x8diau prie\xc5\xa1 prasidedant II pasauliniam karui trumpam gr\xc4\xaf\xc5\xbeo \xc4\xaf Lietuv\xc4\x85, bet \xc5\xa1al\xc4\xaf okupavus naciams pasisl\xc4\x97p\xc4\x97 Kauno gete. Gete gyveno niekur nesiregistruodamas ir besislapstydamas, taip pat paslap\xc4\x8dia organizavo Toros ir Talmudo studijas. Vis\xc4\x85 geto egzistavimo laik\xc4\x85 i\xc5\xa1buvo nesusektas ir sugeb\xc4\x97jo pab\xc4\x97gti per 1944 m. liepos 8 d. geto likvidacij\xc4\x85. 1945 m. M. Pogramanskis paslap\xc4\x8dia pab\xc4\x97go \xc4\xaf Lenkij\xc4\x85, o i\xc5\xa1 ten paslap\xc4\x8dia nuve\xc5\xbetas \xc4\xaf \xc4\x8cekoslovakij\xc4\x85 i\xc5\xa1 kurios jam pavyko pab\xc4\x97gti \xc4\xaf Vakar\xc5\xb3 Europ\xc4\x85 ir atsidurti Pranc\xc5\xabzijoje Bailio miestelyje. \xc5\xa0iame miestelyje veikusioje je\xc5\xa1ivoje vykd\xc4\x97 Toros ir Talmudo studijas. Po kiek laiko Eks le Beno miestelyje susituok\xc4\x97 ir i\xc5\xa1vyko dirbti \xc4\xaf Versal\xc4\xaf, ta\xc4\x8diau stipriai susirgo ir buvo priverstas nutraukti darbus. Mir\xc4\x97 nuo skrand\xc5\xbeio v\xc4\x97\xc5\xbeio vienoje i\xc5\xa1 \xc5\xa0veicarijos ligonini\xc5\xb3 1949 metais. Palaikai perve\xc5\xbeti \xc4\xaf Izrael\xc4\xaf ir palaidoti Bene Berako miesto kapin\xc4\x97se.'